**Mai tentant**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- E mai aşa năvalnic cum îl ştii,

Când plouă infernal, când mă răsfaţă,

Îmi bate-n geam cu raze aurii

Să îmi inunde dis de dimineaţă

Iatacul... Şi bujorii din obraji

Îi simt arzând de drag şi de ruşine,

Ce noapte de iubire, ce curaj,

Nu am nimic ce să nu-mpart cu tine.

E martor părul meu dezordonat

Ce-şi odihneşte buclele rebele

Pe pieptul tău, că-n viaţă n-am gustat

Un mai tentant ce mi-a pătruns în piele.

- Sunt nopțile fantastice, de jar,

Te simt cum arzi la pieptul meu ca focul,

Când îţi pătrund, cu grijă, în altar

Și-mi este teamă să nu-ți frâng mijlocul.

Tu îți flexezi ușor câte-un picior

Să mă ascunzi de lună-ntre petale

Și-apoi flămânzi de dragoste și dor

Ne scufundăm în fantezii letale.

Atâtea simfonii în nopți de mai

N-am mai trăit, dar mă gândesc că vine

Un anotimp tentant, te rog să stai

Că eu, iubito, ard doar pentru tine.

Liliana Trif Ioan Grigoraș